Aalborg Stiftstidende, 1829-08-22
J Asien har General Grev Paskewitsch den 9de Juli bemægtiget sig Armeniens Hovedstad Erzerum og Fæstningen Hassankale. J den første Stad, een af de vigtigste i hele Lille-Asien fandtes 150 Kanoner og i Hassankale 29 Kanoner. Blandt de talrige Fanger befinde sig Seraskiren af Erzerum, Overbefalingsmand over samtlige ottomanniske Tropper i Asien tilligemed 4 andre Paschaer. Jmedens Russerne saaledes gjøre betydelige Fremskridt og spille seierrige Roller paa begge Krigstheatrene, synes Jndtrykket af deres Seire endnu ikke tilstrækkeligt til at bøie Sultanen. Efter en Skrivelse fra Constantinopel af 25de Juli havde man der modtaget foruroligende Efterretninger fra alle Kanter. Man vidste at Russerne havde havt betydelige Fordeele over den tyrkiske Hær ved Erzerum og nogle Breve, meldte endogsaa Tabet af denne vigtige Stad. Fra den europæiske Krigsskueplads havde man den vigtige Efterretning, at Russerne, efter 4 Ugers Rast, nu havde begyndt deres Operationer, sønden for Balkanen, imedens Storviziren forholdt sig rolig i Schumla, hvilken Plads man imidlertid antager forsynet med Alt (undtagen brugbare Tropper!). Porten bekjendtgjør ingen af disse Hobsposter, men de ere ikke destomindre bekjendte. Man skulde troe, at slige Begivenheder maatte vække Bestyrtelse, men Musselmændene antage Hielpen nærmest, naar Nøden er størst, og troe sig modning ved det som foregaaer, for deres Øine. Porten giør ingen Hemmelighed af, at den regner paa Englands Beskyttelse og Hielp (hvad Hielp kan en Flaade under disse Omstændigheder yde?). Der udspredes, at den ægyptiske Eskadre kan ventes under engelsk Convoi. Admiral Malcolm ligger ved Dardanellerne og iagttager den russiske Flaade, og man er begjærlig efter at vide, hvilket Partie den franske Gesandt og de franske Skibe, som ligge forenede med den engelske Flaade imellem Tenedos og Dardanellerne, ville tage under visse Omstændigheder. J et Par Dage havde den engelske og franske Gesandt af sendt 4 Courerer til deres Admiraler i Archipelagus, og man troer endnu stedse paa den engelske Flaades Ankomst Efter en senere Skrivelse af 26de Juli havde den preussiske Minister Major von Royer havt Andients hos Kalmakan og den 28de skulde han forestilles Sultanen ved Therapia efter det nye Ceremoniel. Man veed, at ogsaa denne Gesandt i sine mundtlige Conferentser med Reis-Effendi har raadet til Fred, men Sultanen bliver ubevægelig. Man maa af alt dette naturligt slutte, at Porten, Sultanens Personlighed endogsaa fraregnet, maa stole paa andre Begivenheders Hjelp, da alle de, hvorom den modtager Efterretninger fra Krigsskuepladsene, ere saa ugunstige for den. Man var vidende og Russernes Marsch mod Aldos og at Sesopolis nu af Russerne er gjort til en betydelig Vaabenplads, hvor for faa Dage siden 40 Skibe vare indløbne med Tropper, Levnetsmidler og Munition fra Odessa. At Sultanen har været beredt paa General Diebitsch's nyere Operationer synes klart deraf, at han i de sidste 14 Dage har ladet begynde med at befæste Kirklist imellem Adrianopel og Constantinopel. Endnu veed man intet sikkert om Sultanens egen Afmarsch fra Therapia, men da han for nogle Dage siden, efter Bønnen, traadte ud af Moscheen, skal han med lydelig Stemme have sagt til sin Omgivning: "Min Beslutning er taget det uretfærdige Angreb maa med Himmelens Hjælp af værges saalænge mueligt. Jeg vil forsvare mig indtil Sophie=Moscheens Porte, og, hvis det saaledes er besluttet, vil jeg der falde med Hæder." Denne heeltemodige Bestemmelse gaaer hos Muselmændene fra Mund til Mund og holder Modet vedlige.